**ZÁPISNICA**

**z 3. zasadnutia dozornej rady spoločnosti CULTUS Ružinov, a.s., Ružinovská 28, Bratislava, konaného dňa 14.10.2020 o 16.30 hod.**

Prítomní členovia dozornej rady:

Ing. Marcela Kulifajová-predseda, Mgr. Boris Čechvala, Ing. Vladimír Sirotka PhD, JUDr. Matúš Méheš, Ing. Peter Strapák

Prítomní hostia:

Ing. František Fabián, MBA, Andrea Kozáková.

Prezenčná listina je súčasťou tejto zápisnice.

**P r o g r a m:**

1. Privítanie, schválenie programu

2. Informovanie o pláne podujatí na rok 2021: prizvaná riaditeľka

Andrea Kozáková

3. Rozpočet 2021 - informovanie o finančnom pláne na rok 2021 : prizvaný pán Fabián

4. Dotácie z grantov pre Spoločnosť v roku 2020, 2021

5. Informácie o prebiehajúcich a pozastavených verejných obstarávaniach

6. Dopad a opatrenia Covid- u

7. Rôzne

**K bodu 1:**

Predsedkyňa navrhla zmeniť program zasadnutia, nakoľko p.Fabián nebol mometálne prítomný. Dozorná rada schvaľuje program zasadnutia dozornej rady Caltu Ružinov, a.s.

*Hlasovanie:*

*Prítomní: 5 za: 5 proti: 0 zdržali sa: 0 nehlasovali: 0*

*Ing. Kulifajová,*

*JUDr. Méheš*

*Mgr. Čechvala*

*Ing. Sirotka, PhD.*

*Ing.Peter Strapák*

Dozorná rada schvaľuje za zapisovateľku Andreu Kozákovú.

*Hlasovanie:*

*Prítomní: 5 za: 5 proti: 0 zdržali sa: 0 nehlasovali: 0*

*Ing. Kulifajová,*

*JUDr. Méheš*

*Mgr. Čechvala*

*Ing. Sirotka*

*Ing. Strapák*

**K bodu 2: Informovanie o pláne podujatí na rok 2021: prizvaná riaditeľka Andrea Kozáková**

Riaditeľka informovala o podujatiach v rámci pandemickej situácie . Navrhuje pripraviť online podujatia na podporu umenia. Výzva pre umelcov, pre ktorých sa zabezpečí sála, marketing, honorár a iná podporu. Zároveň sa budú robiť online tvorivé dielne pre deti aj pre dospelých a čitáreň. Pripravuje sa už Obchodný plán na rok 2021, ktorý počíta s tým, že najneskôr od marca sa pôjde v klasickom režime. Pravdepodobne sa tento rok nebude konať Ružinovský ples, avšak ostatné podujatia sa posunú na marec ako Ružinovská zabíjačka, Detský karneval. Ostatné podujatia by mali ísť podľa harmonogramu.

**Uznesenie DR 2/2020**

Dozorná rada berie správu na vedomie.

*Hlasovanie:*

*Prítomní: 5 za: 5 proti: 0 zdržali sa: 0 nehlasovali: 0*

*Ing. Kulifajová,*

*JUDr. Méheš*

*Mgr. Čechvala*

*Ing. Sirotka*

*Ing. Strapák*

**3. Rozpočet 2021 - informovanie o finančnom pláne na rok 2021 : prizvaný pán Fabián**

Pán Fabián-predseda predstavenstva informoval o rozpočte na rok 2021, predstavenstvo sa zhodlo na tom, že režijné náklady budú ako minulý rok, Spoločnosť neplánuje prijať nových zamestnancov ani zvyšovať platy. Plánuje však organizačnou zmenou prepustiť dvoch pracovníkov. Investície sa budú prerokovávať na predstavenstve na ďalší deň, kde sa rozhodne ktoré sú nevyhnutné. Spoločnosť plánuje investície vo výške ako v roku 2020. Výdavky na podujatia budú pravdepodobne vo výške 174 500 Eur. Riziká vidí v krátkodobých a dlhodobých nájmoch, keďže prenajímatelia nevedia platiť nájomné z dôvodu pandemickej situácie.

Zároveň informoval o novom projekte o varení. Projekt bude v spolupráci s TVR, o podmienkach spolupráce sa ešte rokuje.

Spoločnosť zároveň rozhodla o zľavách pre nájomcov, ktorí boli zasiahnutí pandemickou situáciu a obmedzení aj zo strany Spoločnosti.

Predsedkyňa vyzvala ostatných členov, aby položili predsedovi otázky k téme. P.Kulifajová sa pýtala, či budú zamestnanecké odmeny na konci roka. P.Fabián informoval, že neboli počas celého roka, iba p. Valúch dostal odmenu za svojpomocnú rekonštrukciu, čím Spoločnosti ušetril značnú finančnú čiastku.

**Uznesenie DR 3/2020**

Dozorná rada berie správu na vedomie.

*Hlasovanie:*

*Prítomní: 5 za: 5 proti: 0 zdržali sa: 0 nehlasovali: 0*

*Ing. Kulifajová,*

*Mgr. Čechvala*

*JUDr. Méheš*

*Ing. Sirotka*

*Ing.Strapák*

**4. Dotácie z grantov pre Spoločnosť v roku 2020, 2021**

Grantový systém

P.Fabián informoval, že momentálne od 1.1.2021 nebudeme mať pracovníka na grantový systém. Spoločnosť bude sledovať grantové výzvy a na základe toho reagovať. Zároveň pre niektorých nájomcov určila zľavu z nájmu, tak aby sa mohli zapojiť do grantového systému pre dopady Kovid 19.

**Uznesenie DR 4/2020**

Dozorná rada berie na vedomie správu p. Fabiána.

*Hlasovanie:*

*Prítomní: 5 za: 5 proti: 0 zdržali sa: 0 nehlasovali: 0*

*Ing. Kulifajová,*

*Mgr. Čechvala*

*JUDr. Méheš*

*Ing. Sirotka*

*Ing.Strapák*

**5. Informácie o prebiehajúcich a pozastavených verejných obstarávaniach.**

P.Kozáková informovala spolu s p. Fabiánom o prebiehajúcich verejné obstarávaniach: všetky VO sú uvedené na webových stránkach Cultus Ružinov. Schodisko SD Trávniky, ktoré je už viac ako rok uzatvorené, opravu vykoná priamo MČ Ružinov. Zrušilo sa VO na elektroinštaláciu a EPS v sume 180 000 Eur, nakoľko Spoločnosť mohla opravu vykonať iným spôsobom po druhom posudku od Technickej inšpekcii, čím ušetrila Spoločnosti asi 140 000 Eur. Obstarávali sa iba akumulačné nádoby, batérie v SD Nivy, telefóny, internet. P. Strapák, člen dozornej rady sa pýtal na výšku rekonštrukcie schodiska, podľa p. Fabiána by to malo byť okolo 100 000 Eur, záleží to od alternatívy, ktorá sa zvolí pri rekonštrukcii.

**Uznesenie DR 5/2020**

Dozorná rada berie na vedomie správu p. Fabiána.

*Hlasovanie:*

*Prítomní: 5 za: 5 proti: 0 zdržali sa: 0 nehlasovali: 0*

*Ing. Kulifajová,*

*Mgr. Čechvala*

*JUDr. Méheš*

*Ing. Sirotka*

*Ing.Strapák*

**6. Dopad a opatrenia Covid- u**

P. Fabián informoval o zrušených podujatiach z našej strany aj nájomcov,čo spôsobilo značný výpadok príjmov od dlhodobých a krátkodobých nájomcov. Dopad bol finančný avšak veľký dopad mal na kultúru. Od marca až po Hody boli krátené podujatia, výpadky príjmov. Spoločnosť dodržiava všetky hygienické opatrenia. : antiseptické nálepky, dezinfekcie, meranie teploty, povinné rúška

Predsedkyňa vyzvala na otázky, následne dala hlasovať

**Uznesenie DR 6/2020**

Dozorná rada berie na vedomie správu p. Fabiána.

*Hlasovanie:*

*Prítomní: 5 za: 5 proti: 0 zdržali sa: 0 nehlasovali: 0*

*Ing. Kulifajová,*

*Mgr. Čechvala*

*JUDr. Méheš*

*Ing. Sirotka*

*Ing.Strapák*

**7. Rôzne**

Predsedkyňa dozornej rady vyzvala na doplnenie otázok. Prihlásil sa p. Čechvala

P.Čechvala zvažuje o odstúpení z členstva DR, bude však postupovať podľa stanov spoločnosti a predloží svoje rozhodnutie na najbližšej dozornej rade. P.Kulifajová vyzvala pána Čechvalu na zotrvanie vo funkcii, podľa nej by bola škoda, aby odchádzal z tejto funkcie, keďže svoje povinnosti, ako člen dozornej rady si plní riadne.

Ostatní členovia nemali žiadne pripomienky k bodu Rôzne a tak predsedkyňa ukončila stretnutie dozornej rady.

V Bratislave, dňa 14.10.2020

\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Marcela Kulifajová

predsedníčka dozornej rady

Zapísala:

Andrea Kozáková